paragraph_text: Postoje različite inačice u Ukrajini, Poljskoj i drugim zemljama. U Rusiji se uz boršč često poslužuje heljdina kaša, koja je zbog obilja željeza vrlo hranjiva. Postoji i inačica boršča bez mesa, ali s gljivama te boršč sa slatkovodnom ribom. Na području Istočne Europe ne mogu uspijevati sve vrste povrća pa glavninu povrća u boršču čini ono povrće, koje lako uspijeva poput: cikle, kupusa, crvenog luka i mrkve. Slično jelo je šči, ali bez cikle i s više kupusa.